**AGENȚIA PENTRU PROTECȚIA MEDIULUI IAȘI**

Nr. ................ / ....................

**Decizia etapei de încadrare**

Proiect afisat pe site

 Ca urmare a solicitării de emitere a acordului de mediu adresate de **SC CCI CONSTRUCT COMPANY SRL**, înregistrată la APM Iasi cu nr. 269/11.01.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 APM IASI decide, ca urmare a consultărilor desfăşurate în cadrul şedinţei Comisiei de analiză tehnică din data de 08.02.2024, că proiectul “**Modificare AC nr. 385/2019 prin reorganizare parcare supraterană și subterană, construire corp nou, amenajări exterioare**” propus a fi realizat în mun. Iași, str. Aurel Vlaicu nr. 83

 - nu se supune evaluării impactului asupra mediului.

 Justificarea prezentei decizii:

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct.13 a) (orice modificări sau extinderi ale proiectelor prevazute in anexa nr. 1 sau în anexa 2, deja autorizate, executate sau în curs de a fi executate).

 **Caracteristicile proiectului:**

a) mărimea proiectului – Terenul în suprafață de 14617,0 mp este situat în intravilanul municipiului Iasi, coform PUZ aprobat prin HCL 384 din 31.08.2018, avind folosinta actuala teren construit si neconstruit, categoria de folosinta curti constructii iar destinatia stabilita prin documentatiile de urbanism este de subzone a locuintelor medii si mari in ansambluri recent realizate cu P+10 si P+4 niveluri. Amplasamentul studiat este proprietate privata .

Proiectul de investiție prevede construirea unui ansamblu rezidențial format din 8 corpuri de clădire, C1…C8, cu regim de înaltime S+D+P+12E , pentru care s-a obținut Autorizația de construire 385/2019.

Astfel:

***Aria teren Nr. Cad. 128094 = 14617,00 mp***

***Aria construită = 3300,25 mp***

***Aria desfăşurată = 41565,95 mp***

*Suprafață spații verzi/jardiniere = 4702,53 mp ~ 32,17%*

*Suprafață platformă deșeuri acoperită = 53,90 mp*

*Suprafață platformă grup electrogen = 9 mp*

*Regim de înălțime propus S+P+12E*

*Înălţimea max. la atic =*+39,60 m

*Locuri de parcare la sol = 70 de locuri*

*Locuri de parcare la subsol = 489 locuri*

*Procentul de ocupare al terenului maxim: P.O.T. = 50,00%*

***Procentul de ocupare al terenului propus: P.O.T. = 22,57%***

*Coeficientul de utilizare al terenului maxim: C.U.T. = 3,00*

***Coeficientul de utilizare al terenului propus: C.U.T. = 2,84***

**FUNCTIONAL PROPUS:**

Terenul cu suprafața de 14617 mp cu nr. cad. 128094 dezmebrat in nr. cad. 171257 si 171258, terenul cu nr. cad. 171258 a fost dezmembrat in parcelele 171442 si 171443, prin urmare constructia C9 este pozitionata pe terenul cu nr. 171442 si are suprafata de 12450 mp. Constructia cu functiunea de locuinte colective propusa are regimul de inaltime S+P+8E.

**Indicatori urbanistici construcție propusă C9 - S+P+8E Locuințe colective**

***Aria construită = 276,2 mp***

***Aria desfăşurată = 2134,1 mp***

***Aria utilă =3288,8 mp***

***Aria locuibilă =785,6 mp***

***Aria construită subsol =1759,9 mp - 73 locuri de parcare***

**Caracteristicile construcțiilor propuse prin proiect**

Total obiective C1, C2, C3, C4, C5, C6, C7, C8, C9: LOCUINȚE COLECTIVE

***Aria teren Nr. Cad. 128094 = 14617,00 mp***

***Aria construită = 3576,45mp***

***Aria desfăşurată = 43901,45 mp***

*Suprafață spații verzi/jardiniere = 4652,71 mp ~ 31,83%*

*Suprafață platformă deșeuri acoperită = 53,90 mp*

*Suprafață platformă grup electrogen = 9 mp*

*Loc de joacă = 266,71 mp*

*Suprafață circulatii pietonale = 3476,37 mp*

*Suprafa circulatii auto = 2635,76 mp*

*Regim de înălțime propus S+P+12E*

*Înălţimea max. la atic C3-C8 =*+39,60 m

*Înălţimea max. la atic C9 =*+29,75 m

*Locuri de parcare la sol = 67 de locuri*

*Locuri de parcare la subsol = 431 locuri*

*Procentul de ocupare al terenului autorizat: P.O.T. = 22,57%*

***Procentul de ocupare al terenului propus: P.O.T. = 24,47%***

*Coeficientul de utilizare al terenului autorizat: C.U.T. = 2,84*

***Coeficientul de utilizare al terenului propus: C.U.T. = 2,99***

*Vecinătăți:*

* *Nord* **–** proprietate privata – SC ASAM SA – 18,65 m distanta de la corpul cel mai apropiat pina la limita de proprietate si 56,0 m pina la cladirea invecinata hala de productie;
* *Vest-* proprietate privata SC ASAM SA – 12,6 m distanta de la corpul cel mai apropiat pina la limita de proprietate si 37,27 m pina la cladirea invecinata - anexa;
* *Sud-* str. Aurel Vlaicu – 12,57 m distanta de la corpul cel mai apropiat pina la limita de proprietate si 25,40 m pina la axul drumului;
* *Est-* proprietate privata – SC PHOENIX TREND SRL – hale productie si depozitare,

**VECINĂTĂȚI:**Construcția C9 este amplasată faţă de limita de proprietate și față de vecinătăți dupa cum urmează:

* **- Nord - 10,75 m** pana la constructie platforma deseuri acoperita/scara evacuare subsol;
* **- Sud - 10,575 m** pana la limita de proprietate privata Nr. Cad 135243;
* **- Est - 18,3 m** pana la constructia C4-C5;
* **- Vest - 13,185 m** pana la limita de proprietate privata Nr. Cad 134875.

*Accesul auto si pietonal* se realizează din str. Aurel Vlaicu, pe latura de sud a amplasamentului., arteră pe care există trasee și mijloacele de transport în comun.

Stabilitatea terenului va fi rezolvata prin respectarea recomandarilor *formulate în Sudiul Geotehnic, respectiv în Referatul verificatorului atestat.*

*Categoria geotehnică a amplasamentului este**„3” - „ risc geotehnic major”*

Având în vedere incadrarea terenului natural in categoria paminturilor cu umflari si contractii mari, in realizarea constructiilor se vor respecta masurile suplimentare prevazute de normativul NP 126 – 2010 Normativ privind fundarea constructiilor de paminturi cu umflari si contractii mari.

b) cumularea cu alte proiecte – Nu este cazul

c) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

d) Producţia de deşeuri:

* deşeurile rezultate în urma execuţiei lucrărilor obiectivului se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare şi funcţionare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – teren construit si neconstruit

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul;

f) zonele de protecţie speciale- nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul;

**3. Caracteristicile impactului potenţial**

- extinderea impactului – local, numai în zona de lucru, pe perioada execuţiei obiectivului;

- natura transfrontieră a impactului – lucrările propuse nu au efecte transfrontieră;

- mărimea şi complexitatea impactului – impact redus, pe perioada execuţiei proiectului obiectivului;

- probabilitatea impactului – redusă, numai pe perioada executiei proiectului;

-durata, frecvenţa şi reversibilitatea impactului – redusă, numai pe perioada executiei proiectului;

**Modul de asigurare a utilităţilor**

**1. Alimentare cu apă** în scop igenico-sanitar

- se va realiza prin extinderea reţelei publice de alimentare cu apă existentă in str. Sf. Ioan intersectie cu bdul Chimiei

**2. Evacuarea apelor uzate**

- evacuarea apelor uzate menajere se va realiza la reteaua de canalizare a municipiului Iasi, prin extinderea acesteia.

- Canalizarea apelor meteorice din zonă, inclusiv de pe platformele aferente parcărilor supratearne- se va realiza conform prevederilor STAS 1846-90.

Evacuarea apelor puviale se va realiza într-un bazin de retenție dimensionat corespunzător pentru a fi utilizate pentru stropirea/ irigarea spațiilor verzi propuse a se realiza pe amplasament la finalizarea lucrărilor de construcții.

Apele pluviale provenite de pe suprafețele betonate (alei circulabile, parcare supraterană, etc) se vor evacua în bazinul de retenție după o preepurare prealabilă prin intermediul unui separator de hidrocarburi prevăzut cu filtru coalescent.

*Bazinul de retenție pentru apele pluviale se va realiza cu un volum maxim de 140 mc.*

**3. Alimentare cu energie electrică**

- se va realiza prin racord la reţeaua de alimentare cu energie electrică existentă in zona de amplasament;

***II. Conditii pentru prevenirea, reducerea efectelor negative semnificative asupra mediului:***

1. ***Conditii în timpul realizării proiectului.***
	1. ***Etapa organizării de şantier:***

 Realizarea organizarii de şantier cu respectarea prevederilor privind :

* *Planificarea şantierului*:
* Împrejmuirea suprafeţelor ocupate de organizarea de şantier cu materiale eficiente pentru reţinerea pulberilor ;
* Amenajarea căilor de acces a mijloacelor auto, prin balastare şi întreţinerea acestora în condiţii corespunzătoare pe durata executării lucrărilor în şantier. Accesul mijloacelor auto se va realiza numai în zonele amenajate în acest sens.
* Dotarea cu utilaje care să nu conducă, în funcţionare, la depăşirea nivelului de zgomot admis de normativele în vigoare.
* Asigurarea colectării selective a deşeurilor şi evacuării ritmice a acestora de pe amplasament. Mijloacele de transport ce vor prelua deşeurile în vederea evacuării vor fi adecvate, acoperite cu prelate pentru prevenirea împrăştierii acestora.
* Pământul rezultat din decopertări şi excavaţii va fi preluat cu mijloace auto şi transportat pe amplasamente aprobate de Primăria municipiului Iasi
* *Traficul în construcţii*:
* Oprirea motoarelor tuturor vehiculelor aflate în staţionare;
* Curăţarea eficientă a vehiculelor, respectiv a roţilor, la plecarea din şantier şi umezirea drumurilor, a căilor de acces în şantier;
* Acoperirea încărcăturilor ce intră sau ies din şantier;
* Amenajarea traseelor din şantier, asfel încât să nu se producă derapaje, noroi, băltire de apă, etc.
* Utilizarea de vehicule şi utilaje circulante pe drumurile publice conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;
* Minimizarea traficului în jurul şantierului de construcţii:
* Controlul parcării vehiculelor în afara şantierului, atât înainte cât şi după deschiderea sa.
	1. ***Etapa realizării lucrărilor de construcţie*:**

*1.2.1.* Pe tot parcursul derulării lucrărilor de execuţie vor fi respectate prevederile OUG nr. 195/2005 privind protecţia mediului, aprobată cu modificări de Legea nr. 265/2006, cu modificările şi completările ulterioare, referitoare la protecţia calitatii apelor, atmosferei, solului şi la protecţia aşezărilor umane.

*1.2.2.* Soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitataea construcţiilor pe toată durata de existenţă normată a acestora.

*1.2.3*. Minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf : ex. tăierea, măcinarea, şlefuirea, căderi de material, spargerea betonuilui, etc. Utilizarea apei sau a soluţiilor speciale care măresc eficienţa apei în fixarea prafului la : stropirea căilor de acces în şantier, a zonei de descărcare a materialelor de construcţie, respectiv a zonelor în care se efectuează lucrări de demolare. Se vor lua măsuri de acoperire/ îngrădire a zonelor din organizarea de şantier destinate depozitului de materiale de construcţie. În vederea prevenirii împrăştierii cauzate de vânt, materialele fine, pulverulente, se vor depozita în incinte închise.

1.2.4. Respectarea prevederilor cuprinse in actele de reglementare emise de autorităţile avizatoare, respectiv APAVITAL SA, DIRECTIA DE SANATATE PUBLICA IASI, COMISIA PENTRU URMARIREA STABILITATII VERSANTILOR ALUNECATORI.

* + 1. Asigurarea prin sisteme proprii de supraveghere a funcţionării utilajelor în timpul realizării lucrărilor de construcţii şi automonitorizarea emisiilor poluanţi.
		2. Titularul investitiei are obligaţia de a comunica la APM Iaşi toate incidentele/ accidentele care se produc în timpul execuţiei şi care au impact asupra mediului , precum şi măsurile întreprinse în vederea refacerii mediului şi a desfăşurării activităţii în condiţii de siguranţă
		3. Curăţarea eficientă a vehiculelor respectiv a roţilor la plecarea din şantier , înainte de accesul pe drumurile publice şi umezirea în permanenţă a drumurilor
		4. Acoperirea incărcăturilor autovehiculelor ce intră şi ies din şantier
		5. Pe parcursul execuției lucrărilor, se vor adopta măsuri adecvate pentru circulația mijloacelor de transport și a utilajelor, astfel încât să nu se producă alunecări sau surpări locale, cu obligația de a asigura curățirea roților autovehiculelor ce intră pe drumurile publice.
		6. Preluarea betoanelor şi mortarelor de la staţiile de preparare betoane şi mortare şi transportul cu mijloace de transport asigurate pentru prevenirea pierderilor accidentale de materiale.

***2. Conditiile de minimizare a impactului potenţial generat de realizarea proiectului vor avea în vedere protecţia calităţii factorilor de mediu ( apă, aer, sol), gospodărirea deşeurilor, prevenirea riscului declanşării unor accidente sau avarii cu impact asupra sănătăţii populaţiei şi mediului înconjurator:***

***1.Protecţia calitatii apelor:***

***1.1. Protecţia calităţii apelor în perioada de construcţie:***

* În perioada de execuţie a lucrărilor aferente construirii clădirilor se vor lua măsuri de prevenire si de evitarea poluării apelor subterane;
* Colectarea şi descărcarea apelor pluviale de pe platforma afectată de lucrările şantierului se va face controlat, asfel încât apele încarcate cu produse solide şi substanţe dizolvate poluante sa nu fie descărcate în afara zonei.
* Pentru lucrarile de extindere a relelelor de alimentare cu apa si canalizare se va solicita si obtine act de reglementare din punct de vedere al protectiei mediului

***1.2. Protecţia calităţii apelor în perioada de functionare:***

- Evacuarea apelor uzate rezultate din consumul igienico-sanitar se va realiza, la rețeaua de canalizare a municipiului Iasi

- Apele pluviale colectate în bazinul de retenție, în condițiile în care vor îndeplini din punct de vedere calitativ prevederile HG nr. 352/2005 privind modificarea și completarea HG nr. 188/2002 pentru aprobarea unor norme privind condițiile de descărcare în mediul acvatic a apelor uzate- NTPA 001-2005, vor fi utilizate pentru întreținerea spațiilor verzi ce se vor realiza la terminarea lucrărilor de construcții în incinta amplasamentului*.*

***2. Protectia calităţii aerului* :**

***Protecţia calităţii aerului în perioada de construcţie***

* *Surse nedirijate- difuze:* executarea operaţiilor de construcţii:

 *Poluanţi specifici : Pulberi sedimentabile:* max. 17 g/mp/lună.

 *Pulberi PM 10- în aerul ambiental :* max.50µg/m3/24 ore

***Conditii pentru diminuarea impactului asupra mediului:***

* Delimitarea arealului de realizare a activităților de construcții. Folosirea de materiale speciale, absorbante pentru praf, pentru realizarea împrejumuirii terenului aferent proiectului.
* Folosirea de utilaje moderne, dotate cu motoare ale căror emisii vor respecta prevederile standardelor și normativelor în vigoare.
* Reducerea vitezei de circulaţie pe drumurile publice a vehiculelor grele utilizate pentru transportul materialelor/ echipamentelor/ instalațiilor de construcție și a deșeurilor rezultate din activitatea de construcții..
* Verificarea vehiculelor care transportă materiale /deșeuri, pentru a nu răspândi materiale in afara arealului de construcție.
* Diminuarea la minimum a înălţimii de descărcare a materialelor care pot genera emisii de particule.
* Stabilirea unui timp cât mai scurt de stocare temporară pe amplasament a deșeurilor din construcții la locul de producere, pentru a impiedica antrenarea lor de catre vânt, și, implicit, poluarea aerului din zonă;
* Realizarea lucrarilor de excavaţii şi transport în perioade fără curenţi importanti de aer şi aplicarea unor masuri suplimentare de minimizare a emisiilor : stropirea căilor rutiere, acoperirea cu prelate a mijloacelor de transport.
* Realizarea măsurilor nominalizate la pct.1.2.5; 1.2.6;1.2.7; 1.2.8 din prezentul act de reglementare.

***3.Protectia împotriva zgomotului şi vibraţiilor în perioada de construcţie şi în perioada de funcţionare***

* In fazele de execuţie a săpăturilor şi a lucrărilor de construcţii se vor lua măsuri pentru atenuarea zgomului şi vibratiilor produse prin utilizarea de utilaje/ echipamente/ autovehicule verificate din punct de vedere tehnic. Se vor respecta prevederile standardelor referitoare la emisiile de zgomot in mediu conform HG 1756/2006 privind emisiile de zgomot in mediu produse de echipamentele destinate utilizarii in exteriorul cladirilor .
* În conformitate cu prevederlie STAS 10009/ 2017- “*Acustica în construcţii. Acustica urbană*”, se vor lua măsuri pentru respectarea valorilor admisibile ale nivelului de zgomot exterior pe străzi, măsurate la bordura trotuarului ce mărgineşte partea carosabilă, în funcţie de categoria tehnică a străzilor (respectiv de intensitatea traficului) , respectiv: nivelul de zgomot echivalent Lech=65 dB(A)- Curba de zgomot Cz=60.
* Pentru atenuarea disconfortului creat de lucrările de excavaţie, perimetrul va fi împrejmuit cu gard şi panouri fonoabsorbante.
* În teritoriile protejate se vor asigura şi se vor respecta valorile-limită ale indicatorilor de zgomot,conform prevederilor *Ord. MS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei:*
* În perioada zilei , nivelul de presiune acustică continuu echivalent ponderat A(LAeqT), măsurat în exteriorul locuinţelor , nu va depăşi 55dB- curba de zgomot Cz50;,
* În perioada nopţii, între orele 23,00-7,00, nivelul de presiune acustică continuu echivalent ponderat A(LAeqT), măsurat în exteriorul locuinţelor , nu va depăşi 45dB- curba de zgomot Cz40;,

***4. Protecţia calităţii solului:***

***Conditii adoptate pentru protecţia calităţii solului:***

 *Gospodarirea deseurilor* :

* Colectarea selectivă a deşeurilor rezutate din activitatea de construire şi transportul acestora în vederea valorificării/ eliminării prin operatori autorizaţi.
* Deşeurile provenite din excavaţii ( pământ excavat ) se vor transporta cu autovehicule acoperite, în perimetre special amenajate, aprobate de Primaria Iasi.

 *Prevenirea riscului declanşării unor accidente sau avarii cu impact asupra sănătaţii populaţiei şi mediului înconjurator:*

* Pentru evitarea oricaror situaţii de risc şi accidente în timpul perioadei de execuţie se vor respecta toate prescripţiile tehnice, de exploatare şi întreţinere prevăzute în prescripţiile tehnice de exploatare şi întreţinere a utilajelor folosite, respectându-se în acelasi timp şi normele privind securitatea muncii pe şantier.

***Monitorizarea activităţilor desfăşurate în perioada executării lucrărilor de construcţii şi în perioada de funcţionare:***

***Monitorizarea emisiilor de poluanţi în aer în timpul execuţiei lucrărilor :***

 *Frecvenţa de monitorizare:*

* *Lunar şi la solicitarea APM Iaşi şi GNM-CJ Iaşi- în perioada lucrarilor de construire. Indicatori monitorizaţi: pulberi sedimentabile şi pulberi PM 10. Răspunde: titularul proiectului/ constructorul*

***Monitorizarea deşeurilor generate în timpul execuţiei lucrărilor de demolare:***

*Frecvenţa de monitorizare:*

* *Lunar şi la solicitarea APM Iaşi şi GNM-CJ Iaşi- în perioada executării lucrărilor . Răspunde: titularul proiectului/ constructorul;*

***Monitorizarea nivelului de zgomot*** ***înregistrat în timpul execuţiei lucrărilor:***

*Frecvenţa de monitorizare:*

* *la solicitarea APM Iaşi şi GNM-CJ Iaşi- în perioada de construire.Răspunde: titularul proiectului/ constructorul;*

***Pe tot parcursul desfasurarii activităţilor de construire, titularul activităţii are obligaţia respectării prevederilor OUG nr. 195/2005 privind protectia mediului, aprobată cu modificări de Legea nr. 265/2006, cu modificările şi completările ulterioare, referitoare la protectia calităţii apelor, atmosferei, solului si la protecţia aşezărilor umane.***

**Dispoziţii finale:**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV, | SEF SERVICIU AVIZE, ACORDURI, AUTORIZATII, |
| Ing. Galea TEMNEANU |  Ing. Irina Ana SIMIONESCU |

INTOCMIT: ing. I. Simionescu

|  |
| --- |
|  |
|  |
|  |